text: Tre påvirkede bilister 
  31 august 2015 kl. 04.27
  Indenfor bare én time i Esbjerg by natten til mandag blev tre mænd afsløret for at køre i påvirket tilstand
  Den ene mand, en 22-årig, måtte pænt aflevere bilen til ordensmagten. Han er flere gange blevet taget i at køre i påvirket tilstand. Og han havde heller ikke noget kørekort. Så politiet valgte at konfiskere hans køretøj.
  En anden 22-åriog havde heller ikke kørekort, men valgte også at sætte sig bag rattet. Oven i købet i påvirket tilstand. Han venter nu på, hvad det kommer til at koste ham.
  En 40-årig havde kørekort. Men ikke rent blod. I hvert fald var der blandet for meget alkohol i det, og også han må se frem til den retslige afgørelse.
  3 bilister taget på 1 time mellem kl. 02 og 03 i Esbj by i kategorien  påvirket af stoffer. I et tilfælde er bilen nu beslaglagt #politidk
  
  